
న్యూఢిల్లీ : మాజీ ప్రధానమంత్రి మన్మోహన్ సింగ్ నేతృత్వంలోని యూపీఏ ప్రభుత్వం 11 భారీ కుంభకోణాలు బయటపడకుండా జాగ్రత్త పడినట్లు ఆరోపణలు వచ్చాయి. కాగ్ నివేదికలను పార్లమెంటులో ప్రవేశపెట్టకుండా ప్రభుత్వ పెద్దలు ఒత్తిడి తెచ్చినట్లు సమాచారం. ఓ ఆంగ్ల ఛానల్కు కాగ్ మాజీ డైరెక్టర్ జనరల్ ఆర్ బీ సిన్హా దీనికి సంబంధించిన వివరాలు వెల్లడించారు.ఈ 11 కుంభకోణాల నివేదికలను కంప్ట్రోలర్ అండ్ ఆడిటర్ జనరల్ (కాగ్) అత్యున్నత నిర్వాహకుని వద్దకు పంపించామని, అయితే వీటిని బయటపెట్టడానికి అది సరైన సమయం కాదని, వీటిని బయటపెడితే, 2014 సార్వత్రిక ఎన్నికల ముందు యూపీఏ పరువుప్రతిష్ఠలపై ప్రభావం చూపుతుందనే అభిప్రాయాన్ని కాగ్ ప్రధాన కార్యాలయం కలిగించిందని సిన్హా చెప్పారు. ఈ నివేదికల్లో కొన్ని నేరుగా టెలికమ్యూనికేషన్ డిపార్ట్మెంట్ లోపాలను ఎత్తి చూపుతున్నందువల్ల ఈ నిర్ణయం తీసుకున్నారని తెలిపారు.ఈ 11 కుంభకోణాలకు సంబంధించిన నివేదికల్లో కొన్నిటిని యూపీఏ హయాం అనంతరం పార్లమెంటులో ప్రవేశపెట్టినప్పటికీ, వాటిలో చాలా సవరణలు, తీవ్రతను తగ్గించే ప్రయత్నాలు జరిగినట్లు సిన్హా వివరించారు. కంపెనీ పేర్లు, ఫోర్జరీ వివరాలు వంటివాటిని ఈ నివేదికల నుంచి తొలగించారన్నారు. కుంభకోణాలకు సంబంధించిన నివేదికలను వెల్లడించేందుకు కాగ్ కార్యాలయం అంగీకరించలేదన్నారు. మాజీ కాగ్ శశికాంత్ శర్మ మంచితనం నుంచి కొందరు లబ్ధి పొందారని తెలిపారు. అయితే ఈ నివేదికలను బయటపెట్టరాదనే నిర్ణయం శర్మ స్వయంగా తీసుకున్నది కాదన్నారు. ఆయనపై రాజకీయ ఒత్తిళ్ళు రావడం వల్లే ఆయన అటువంటి నిర్ణయం తీసుకున్నట్లు తెలిపారు.ఆర్ బీ సిన్హా చాలా కేసుల్లో ఆడిట్ నిర్వహించారు. వీటిలో ప్రధానంగా చెప్పుకోదగినది 2జీ కుంభకోణం కేసు, 2010లో జరిగిన ఆడిట్లో చాలా కీలక పాత్ర పోషించారు.

newdhilly : maji pradhaanamantri manmohan sing netrutvamloni upa prabhutvam 11 bhari kumbhakonalu bayatapadakunda jaagratta padinatlu aaropanalu vachayi. kag nivedikalanu paarlamentulo pravesapettakunda prabhutva peddalu ottidi tecchinatlu samacharam. oo aangla chhaanalku kag maji director janaral ar bee sinha deeniki sambandhinchina vivaraalu velladinchaaru.ee 11 kumbhakonala nivedikalanu comptroller and auditer janaral (kag) atyunnata nirvaahakuni vaddaku pampinchaamani, ayithe veetini bayatapettadaaniki adhi saraina samayam kaadani, veetini bayatapedithe, 2014 saarvatrika ennikala mundu upa paruvupratishtalapai prabhaavam chuputundane abhipraayaanni kag pradhaana kaaryaalayam kaliginchindani sinha cheppaaru. ee nivedikallo konni nerugaa telecommunication department lopalanu etti chuuputunnanduvalla ee nirnayam teesukunnaarani telipaaru.ee 11 kumbhakonalaku sambandhinchina nivedikallo konnitini upa hayam anantaram paarlamentulo pravesapettinappatika, vaatilo chala savaranalu, teevratanu tagginche prayatnaalu jariginatlu sinha vivarinchaaru. company paerlu, forgery vivaraalu vantivaatini ee nivedikala nunchi tolaginchaarannaaru. kumbhakonalaku sambandhinchina nivedikalanu velladinchenduku kag kaaryaalayam angeekarinchaledannaaru. maji kag sasikant sharma manchitanam nunchi kondaru labdhi pondaarani telipaaru. ayithe ee nivedikalanu bayatapettaraadane nirnayam sharma swayamgaa teesukunnadi kaadannaaru. aayanapai rajakeeya ottillu ravadam valle aayana atuvanti nirnayam teesukunnatlu telipaaru.ar bee sinha chala kesullo audit nirvahinchaaru. veetilo pradhaanamgaa cheppukodaginadi 2jee kumbhakonam kesu, 2010loo jarigina auditlo chala keelaka paatra pooshinchaaru.